Seletuskiri eelnõu **Jõelähtme valla arengukava aastateks 2025-2035** juurde

Arengukava rakendamise eest vastutavad Jõelähtme vallavolikogu ja vallavalitsus.

**Vallavolikogu tegevused** arengukava rakendamisel:

* Arengukava vaatavad üle vallavolikogu komisjonid ning edastavad oma seisukohad arengukava ajakohasusele ning teevad ettepanekud arengukava tegevuskavasse sisseviidavate muudatuste kohta.
* Lähtuvalt vallavolikogu komisjonidest saadud sisendist võtab vallavolikogu vastu arengukava ajakohastamise otsuse.

**Vallavalitsuse tegevused** arengukava rakendamisel:

* Seirab kord aastas arengukava eesmärkide mõõdikute taset
* Tagab oma võimaluste piires arengukavas toodud investeeringute teostamise ning tegevuste elluviimise
* Kogub võimaluste piires tagasisidet valla olulistelt huvigruppidelt arengukava elluviimise kohta
* Kogub võimaluste piires tagasisidet vallavolikogu liikmetelt ja vallavalitsuse töötajatelt
* Esitab kord aastas ajakohastatud tegevuskavaga arengukava vallavolikogu komisjonidele ülevaatamiseks.

**Avaliku väljapaneku kuulutus:**

„Jõelähtme valla arengukava 2025-2035" ja „Jõelähtme valla eelarvestrateegia 2025-2028" eelnõude**avalik väljapanek toimub 13. september kuni 30. september 2024. a** vallakantseleis paberkandjal ja valla kodulehel (joelahtme.ee).

Avaliku väljapaneku perioodil on võimalik esitada ettepanekuid eelnõudele e-posti teel [**kantselei@joelahtme.ee**](mailto:kantselei@joelahtme.ee), kirjalikult Jõelähtme Vallavalitsuse postiaadressil Postijaama tee 7, Jõelähtme küla 74202 Harjumaa või **avalikul arutelul, mis toimub 19. septembril algusega kell 18.00 Jõelähtme rahvamajas**.

**Täiendus ja parandusettepanekud Jõelähtme valla arengukava 2020-2026 eelnõule**

1)

|  |  |
| --- | --- |
| Esitaja: | Külle Loik |
| Ettepaneku sisu: | Palun lisada arengukavasse ka Ruu küla soov, et kogu küla ulatuses oleks maantee ääres kõnnitee. Kõnnitee Jõelähtme-Kemba tee äärde, võiks kulgeda Koeralooga sillast kuni Kuusalu piirini. |
| Vallavalitsuse seisukoht: | 1. Objektipõhiselt kergliiklusteede ehitust pikemas perspektiivis arengukava ei käsitle. Jõelähtme valla kergliiklusteede väljaehitamise prioriteedid on määratletud „Tallinna linnapiirkonna jätkusuutliku arengu strateegia“ ja „Harju maakonnaplaneeringut täpsustav teemaplaneering „Harjumaa Kergliiklusteed“ dokumendiga. Käesoleval hetkel ei ole veel teada EU rahastuse maht ja valla omaosaluse suurus. Kergteede ehitamise maht ja objektid selguvad peale EU rahastuse tingimustest ja suurusest. |
| Komisjonide seisukoht: |  |

2)

|  |  |
| --- | --- |
| Esitaja: | Piret Pintmann-Hellaste |
| Ettepaneku sisu: | • Peatükk Olulisemad tähelepanekud hetkeolukorra ülevaatest (lk 12)  Välja toodud *Keskkond, kliima, ringmajandus ja keskkonnahäiringud valdkonna suurimad*  *probleemid on tööstuse, kaevanduste ja Muuga sadama piirkonnaga kaasnev reostus, müra ning*  *sellest tingitud elukeskkonna mõju. Probleemiks on ka isetekkelised prügilad.*  **Ettepanek: Lisada hetkeolukorra kirjeldusse ka Tallinna Jäätmete Taaskasutuskeskuse**  **lõhnahäiringu probleem - murekoht, millele prügila piirkonna külade elanikud on aastaid**  **tähelepanu juhtinud.** |
| Vallavalitsuse seisukoht: | Lisatud |
| Komisjonide seisukoht: |  |

3)

|  |  |
| --- | --- |
| Esitaja: | Piret Pintmann-Hellaste |
| Ettepaneku sisu: | Peatükk 4. Looduslähedane ettevõtlus ja turism. Alaeesmärk 4.2.1. (lk 50-51)  Punkt 1. *Eesti turunduses Jõelähtme valla ning rahvusvahelises turunduses Rebala piirkonna*  *turismi võtmekohtadest ja piirkondadest lähtuva turismikontseptsiooni loomine ...*  **Ettepanek: Elluviijate hulka lisada vallavalitsuse koostöö ka külade ja kogukondadega** |
| Vallavalitsuse seisukoht: | Lisatud |
| Komisjonide seisukoht: |  |

4)

|  |  |
| --- | --- |
| Esitaja: | Piret Pintmann-Hellaste |
| Ettepaneku sisu: | Peatükk 5. Kogukonnakeskne kultuur ja sport. Alaeesmärk 5.1.3. (lk 55)  Punkt 7. *Valla territooriumil olemasolevate matkaradade korrastamine, järjepideva hoolduse*  *tagamine ning uute matkaradade rajamine koostöös* ***RMK****ga.*  Alaeesmärk 5.1.5. (lk 56) Punkt 3. *Matka- ja muude liikumisradade loomine ja korrastamine,*  *terviseradade info koondamine ja kommunikatsioonitegevuste planeerimine.*  **Ettepanek: Mõlemasse punkti lisada vallavalitsuse koostöö ka külade ja kogukondadega** |
| Vallavalitsuse seisukoht: | Lisatud |
| Komisjonide seisukoht: |  |

5)

|  |  |
| --- | --- |
| Esitaja: | Kaidy Matveus |
| Ettepaneku sisu: | Lisada arengukavasse eesmark luua igal aastal 1 km kergliiklusteed ja selle elluviimiseks planeerida eelarvestrateegiasse iga aasta kohta 100 000 eurot. |
| Vallavalitsuse seisukoht: | Mitte lisada. Käesoleval hetkel ei ole veel teada võimalik projektide rahastuse maht ja valla omaosaluse suurus. Kergteede ehitamise maht ja objektid selguvad peale EU rahastuse eraldamist. |
| Komisjonide seisukoht: |  |

6)

|  |  |
| --- | --- |
| Esitaja: | Volikogu |
| Ettepaneku sisu: | Riigigümnaasiumi rajamine Loo alevikku (Alaeesmärk 3.2.2.) |
| Vallavalitsuse seisukoht: | Lisatud |
| Komisjonide seisukoht: |  |

7)

|  |  |
| --- | --- |
| Esitaja: | Helen Sooväli-Sepping |
| Ettepaneku sisu: | Strateegiline eesmärk 1.1. Samuti loome paindliku ja mitmekesise transpordivõrgustiku, mis vastaks kõigi piirkondade elanike vajadustele. Kõike seda teeme koostöös teiste valdkondlike osapooltega (organisatsioonid, omavalitsused jne).  Lisada: **Transpordivõrgustiku arendamise mõõdik ja liiklusmõju mõõdik** |
| Vallavalitsuse seisukoht: | Lisatud SE 1.1. alla:  -Transpordivõrgustiku arendamine (fin.ee mõõdik „Liikuvus“ 3->7  - Liiklusmõju (fin.ee mõõdik „Liikuvus/tulemuslikkus 2-> 6 |
| Komisjonide seisukoht: |  |

8)

|  |  |
| --- | --- |
| Esitaja: | Helen Sooväli-Sepping |
| Ettepaneku sisu: | **Alaeesmärk 1.3.2.** Valla loodusressursse kasutatakse jätkusuutlikult ning ringmajanduse põhimõtetest lähtuvalt. – EESMÄRK 7, täiendada elluviijaid: Vallavalitsus koostöös riigi ja teiste omavalitsustega JA KOGUKONDADEGA (lähtuvalt avatud valitsemise põhimõttest) |
| Vallavalitsuse seisukoht: | Lisatud |
| Komisjonide seisukoht: |  |

9)

|  |  |
| --- | --- |
| Esitaja: | Helen Sooväli-Sepping |
| Ettepaneku sisu: | * SE 2.1 Kriisideks valmisolek” koondhinnangu kasv minuomavalitsus.fin.ee mõõdikutes 2023 ja 2035 mõlemad 8 * Vallavalitsuse poolt korraldatud kriisikoolituste arv aastas 2023 ja 2035 mõlemad 2 Ei saa olla, et arengut ei toimu, vaid jääb sihttasemele. |
| Vallavalitsuse seisukoht: | Lisatud uus mõõdik:   * “Kriisideks valmisolek” koondhinnangu kasv minuomavalitsus.fin.ee mõõdikutes- eesmärk 9 * Vallavalitsuse poolt korraldatud kriisikoolituste arv aastas - eesmärk 4 |
| Komisjonide seisukoht: |  |

10)

|  |  |
| --- | --- |
| Esitaja: |  |
| Ettepaneku sisu: | Kirjutan Teile ainult, et kirjeldada ühe näitega minu poolt koosolekul tehtud märkust arengukava kohta .  Mulle tundub, et ja kanalisatsiooni eesmärkide täitmise mõõdikud lükkavad inimeste mured ja nende lahendused tegelikud teadmatusse kaugusesse, sest puudub konkreetsus. Mõõdikud põhinevad ainult rohe eesmärkide tagamisel, mitte inimeste vee ja kanalisatsiooni kättesaadavusel. Lisa 2. Hetkeolukord  Väljakutsed, vajadused ja võimalused.  *lk. 19 Ühisveevärgi ja kanalisatsiooni alavaldkonnas tuvastati, et alavaldkondlik arengukava vajab uuendamist ja täpsustamist...*  *Muuga kandis peeti suurimaks mure ühisveevärgi ja -kanalisatsiooni puudust, mis põhjustab suviti veepuudust ning kohaliku vee reostust*  *lk.13 STRATEEGILINE EESMÄRK 1.2. Vallavalitsuse poolt pakutavad kommunaalteenused on kättesaadavad ning põhinevad rohelisel ja säästlikul mõtteviisil*  *Valla eri piirkondade tasakaalustatud arengu tagamiseks ei piisa ainult teedest ja transpordist, vaid tuleb üleüldiselt kättesaadavaks muuta ka valla kommunaalteenused küttest vee ja kanalisatsioonini.*  Mõõdikud:  Taaskasutatud reovee osakaal  Vallavalitsuse ja selle allasutuste hoonete osakaal, kus kasutatakse taastuvat elektrienergiat  Energiatõhusate (vähemalt C-klassi) munitsipaalhoonete osakaal  Siin: **Mõõdikud põhinevad ainult rohelisel mõtteviisil, mitte vee ja kanalisatsiooni kättesaadavusel**  Tegevuskava  lk. 28 Alaeesmärk 1.2.2. Puhas vesi jõuab vallas iga majapidamiseni ning seda kasutatakse säästlikult.  Valla ühisveevärgi ja kanalisatsiooni arendamise kava ajakohastamine. |
| Vallavalitsuse seisukoht: | Mitte lisada.  Valla arengukava ja valla ühisveevärgi arengukava räägib **ühi**sveevärgist ja **ühis**kanalisatsioonist, nad ei käsitle üksiklahendusi (ka mõõdikutes). |
| Komisjonide seisukoht: |  |

11)

|  |  |
| --- | --- |
| Esitaja: | Loo aleviku, Allikate tee 9, Allikate tee 15, Allikate tee 19, Allikate tee 23, Allikate tee 25, Ojaääre tee 4, Ojaääre tee 20 omanikud |
| Ettepaneku sisu: | Näha Jõelähtme valla 2025 või 2026 aasta eelarves ette vahendid Loo alevikus endise „Oja-Allikate ala“ detailplaneeringu koostamiseks ja infrastruktuuriobjektide välja ehitamiseks |
| Vallavalitsuse seisukoht: | Mitte lisada  Jätta ettepanek arvestamata, kuna ettepanekuga soovitakse avalike finantsvahendite arvelt realiseerida erahuvisid. Eelarveliste vahendite kasutamisel tuleb arvestada avalikest huvidest ning lähtuma peab võimalikult suure hulga vallaelanike vajadustest ja huvidest. Eelarveliste vahendite paigutamisel tuleb lähtuda põhimõttest, et avalike vahendite paigutamine teenib kasu võimalikult suurele hulgale elanikkonnast. Samuti on oluline, et isikuid koheldakse sarnastes situatsioonides ühetaoliselt. Ettepanek on esitatud väikese osa maaomanike erahuvides. Piiratud ressursside tingimustes ei ole põhjendatud ega võimalik erahuvidest lähtuva detailplaneeringu koostamiseks eelarveliste vahendite kavandamine. Ühtlasi tuleb märkida, et arvestades pingelist finantsseisu, puuduvad eelarvelised võimalused käputäie maaomanike erahuvides ettepanekus kirjeldatud taristuobjektide rajamiseks. |
| Komisjonide seisukoht: |  |